**Ministru kabineta noteikumu projekta “Par Latvijas Republikas valdības un Ukrainas valdības līgumu par sadarbību izglītības, zinātnes, jaunatnes un sporta jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Ukrainas valdības līgumu par sadarbību izglītības, zinātnes, jaunatnes un sporta jomā” ir izstrādāts, ievērojot abu Pušu interesi un ņemot vērā M.Kučinska valdības deklarācijas 120.1. punktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu, Zinātnes, tehnoloģiju attīstības un inovācijas pamatnostādnēs 2014.–2020. gadam noteikto, kas paredz atbalstīt zinātnes internacionalizāciju un starptautisko sadarbību, kā arī Eiropas Pētniecības telpas (turpmāk – ERA) nacionālajā ceļvedī 2016.–2020. gadam (Informatīvais ziņojums “Par Eiropas Pētniecības telpas ceļveža 2016.–2020. gadam īstenošanu Latvijā” apstiprināts Ministru kabinetā 2016. gada 13. septembrī) ietverto nacionālo rīcības virzienu (6.1.6.apakšpunkts) “Stiprināt starptautisko divpusējo un daudzpusējo sadarbību pētniecībā ar valstīm ārpus ES un ERA asociētajām valstīm”. Tā īstenošanai kā viens no veicamajiem uzdevumiem paredzēts – jaunu divpusējās vai daudzpusējās sadarbības programmu slēgšana ar trešajām valstīm, ar kurām Latvijai ir stratēģiska interese sadarboties. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2005. gada 21. novembrim spēkā bija 1995. gadā parakstītais Latvijas Republikas valdības un Ukrainas Valdības līgums par sadarbību izglītībā, zinātnē un kultūrā. Ar Ukrainu ir izveidojusies regulāra sadarbība izglītības, zinātnes, jaunatnes un sporta jomās un tā turpina attīstīties. Lai paplašinātu sadarbības iespējas, no Ukrainas puses tika saņemts ierosinājums par šāda līguma izstrādes nepieciešamību. Līdz ar to, Izglītības un zinātnes ministrija izstrādāja Latvijas Republikas valdības un Ukrainas valdības līgumu par sadarbību izglītības, zinātnes, jaunatnes un sporta jomā (turpmāk – līgums). Līguma projekta teksts ir saskaņots ar Ukrainas Izglītības un zinātnes ministriju un Ukrainas Jaunatnes un sporta ministriju.Līgums paredz, ka puses veicinās pieredzes un informācijas apmaiņu izglītības, zinātnes, jaunatnes un sporta jomās, atbalstīs un veicinās sadarbību starp izglītības iestādēm, kā arī studentu, pētnieku, akadēmiskā personāla, ekspertu un speciālistu mobilitāti. Līgums paredz, ka puses piedāvās viena otrai stipendijas studijām un pētniecībai augstākās izglītības iestādēs un dalībai vasaras skolās. Lai Latvija Ukrainas studentiem varētu piešķirt Latvijas valsts stipendijas ārvalstniekiem, kas tiek piešķirtas no valsts budžeta līdzekļiem saskaņā ar Augstskolu likuma 83.1 pantu, ir jābūt noslēgtam atbilstošam starptautiskam līgumam.Šobrīd spēkā ir arī 2015. gada 31. decembrī noslēgtā Latvijas Republikas Izglītības un zinātnes ministrijas un Ukrainas Izglītības un zinātnes ministrijas vienošanās par kopīgas sadarbības programmas zinātnes un tehnoloģiju jomā īstenošanu. Starpministriju vienošanās ir noslēgta uz pieciem gadiem ar pagarinājumu uz nākamajiem piecu gadu periodiem un tās mērķis ir attīstīt un veicināt sadarbību zinātnes un tehnoloģiju jomā, īstenojot kopīgu sadarbības programmu. Lai veicinātu un tālāk attīstītu sadarbību zinātnē, būtisks ir starpvaldību līgums, kas paredz plašākas ilgtermiņa sadarbības iespējas.Līguma 6.pants paredz atbalstu latviešu valodas saglabāšanai un attīstībai Ukrainā un ukraiņu valodas saglabāšanai un attīstībai Latvijā. Lai veicinātu mazākumtautību, tajā skaitā ukraiņu, etniskās kultūras apguvi, attīstību un saglabāšanu un mazākumtautību integrāciju Latvijā, 2016. gada 23. novembrī Saeima apstiprināja grozījumus Izglītības likumā. Minētie grozījumi Izglītības likumā (59. panta pirmā daļa) dod iespēju pedagogu darba samaksas papildu finansēšanai, lai stiprinātu tās izglītības iestādes, kuras, pamatojoties uz Latvijas Republikas divpusējiem un daudzpusējiem starptautiskajiem līgumiem, īsteno mazākumtautību izglītības programmas. Līguma noslēgšana dos iespēju ar papildus finansējumu atbalstīt Rīgas Ukraiņu vidusskolas darbību. Rīgas Ukraiņu vidusskolas 2016./2017. mācību gadā skolā mācās 241 skolēns (2015./2016. mācību gadā – 230 skolēni; 2014./2015. mācību gadā – 221 skolēns). |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Izglītības un zinātnes ministrijai un Valsts izglītības attīstības aģentūrai piešķirtajiem budžeta līdzekļiem.Līguma parakstīšana plānota Ukrainas prezidenta Petro Porošenko vizītes Latvijā laikā 2017. gada 4. aprīlī. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Ukrainas sadarbība izglītības, zinātnes, jaunatnes un sporta jomās, izglītības un zinātniskās institūcijas, studentus un pētniekus, jo līgums paredz stipendiju apmaiņu, sportistus, sporta organizācijas, jauniešus, jaunatnes darbiniekus un jauniešu organizācijas, Rīgas Ukraiņu vidusskolas darbiniekus un audzēkņus, kā arī jebkuru iedzīvotāju, kuram ir interese apgūt ukraiņu valodu. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Līguma 4. punkts paredz Latvijas un Ukrainas valdību sadarbību 1997. gada 11. aprīļa Eiropas reģiona konvencijas par to kvalifikāciju atzīšanu, kas saistītas ar augstāko izglītību (Lisabonas konvencija), ietvaros, sadarbojoties un veicinot informācijas apmaiņu par izglītības dokumentu, grādu un profesionālo kvalifikāciju, kas iegūti abu Pušu valstīs, atzīšanu. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| 1997. gada 11. aprīļa Eiropas reģiona konvencija par to kvalifikāciju atzīšanu, kas saistītas ar augstāko izglītību (Lisabonas konvencija) | Ar projektu netiek izpildītas vai uzņemtas jaunas saistības, tādēļ nav nepieciešami papildus pasākumi vai uzdevumi. |
| A | B | C |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par līguma projektu notika konsultācijas ar Augstākās izglītības eksporta apvienību un Latvijas Rektoru padomi. |
| 3. | Sabiedrības līdzdalības rezultāti | Par līguma projekta tekstu priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Nav.  |

Anotācijas III un IV sadaļa – projekts šīs jomas neskar.

Izglītības un zinātnes ministrs K.Šadurskis

Vīza: valsts sekretāre L.Lejiņa

22.03.2017. 19:07

1019

M.Zvirbule, 67047896

maija.zvirbule@izm.gov.lv